open-index/open-wikipedia-markdown huggingface dataset:
செட்டிக்குளம் (வவுனியா)

**செட்டிக்குளம்** (*Cheddikulam*) என்பது இலங்கையின் வட மாகாணத்தில் வவுனியா மாவட்டத்தில் உள்ள ஓர் ஊர் ஆகும். இது வெங்கலச்செட்டிக்குளம் பிரதேச செயலாளர் பிரிவில் செட்டிக்குளம் கிராம அலுவலர் பிரிவில் அமைந்துள்ளது.

2012 கணக்கெடுப்பின் படி செட்டிக்குளம் கிராம அலுவலர் பிரிவின் மக்கள்தொகை 701 ஆகும். இவர்களில் 431 பேர் ஆண்களும், 270 பேர் பெண்களும் உள்ளனர்.

## இங்குள்ள பாடசாலைகள்
*செட்டிக்குளம் மகா வித்தியாலயம்

## கோயில்கள்
*செட்டிக்குளம் அம்மன் கோயில்
*முத்தான்குளம் ஸ்ரீ சித்திவிக்கினேஸ்வர் ஆலயம்

## இவற்றையும் பார்க்க
*செட்டிக்குளம் தொடருந்து நிலையம்
*செட்டிக்குளம் படுகொலைகள்
*வவுனியா மாவட்டத்தில் உள்ள ஊர்களின் பட்டியல்

## மேற்கோள்கள்

## வெளி இணைப்புகள்
*Department of Census and Statistics -Sri Lanka

பகுப்பு:வவுனியா மாவட்டத்தில் உள்ள ஊர்களும், நகரங்களும்
நல்லாசிரியர் இலக்கணம்

**நல்லாசிரியர் இலக்கணம்** என்பது ஒரு நூல் இயற்றும் ஆசிரியனுக்கு இருக்கவேண்டிய நற்குணங்கள் எவையென்று நன்னூல் வரையறை செய்துள்ள பட்டியலாகும்.
 
குடிப்பிறப்பு, அருளுடைமை, கடவுள் பத்தி ஆகிய மேன்மைகளும் பல கலைகளையும் கற்றுத் தேர்ந்த அறிவும், தாம் கற்றவற்றை பிறருக்கு எடுத்துக் கூறும் சொல் வன்மையும், பூமி, மலை, துலாக்கோல், மலர் ஆகியனவற்றின் தன்மைகளும், உலகியலறிவும், உயர்ந்த குணங்களும் உடையவனே நூல் உரைக்கும் ஆசிரியன் ஆவான்.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
ஆக்சிலியம் மகளிர் கல்லூரி

**ஆக்சிலியம் மகளிர் கல்லூரி** (Auxilium Women's College) வேலூர் மாவட்டத்திலுள்ள தன்னாட்சிப் பெற்ற அரசு உதவிப் பெறும் கலை மற்றும் அறிவியல் கல்லூரிகளுள் ஒன்றாகும். இக் கல்லூரி 1954 ஆம் ஆண்டுத் துவங்கப்பட்டது.
இது, வேலூர் மாவட்டத்தில் தொடங்கப்பட்ட முதலாவது பெண்கள் கல்லூரியாகும். இக் கல்லூரியின் வைரவிழா 2014 ஆம் ஆண்டு நடைபெற்றது. ஆக்சிலியம் மகளிர் கல்லூரி தற்பொழுது திருவள்ளுவர் பல்கலைக்கழகத்துடன் இணைக்கப்பட்டக் கல்லூரியாகும்.

## மேற்கோள்கள்

பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பகுப்பு:வேலூர் மாவட்டத்திலுள்ள தனியார் கலைக் கல்லூரிகள்
பகுப்பு:திருவள்ளுவர் பல்கலைக்கழக இணைவுக்கல்லூரிகள்
படியாக்கம் (நூல்)

**படியாக்கம்**, பா. ஜம்புலிங்கம் எழுதிய, அறிவியல் கண்டுபிடிப்புகளில் ஒன்றான குளோனிங் எனப்படுகின்ற படியாக்கம் பற்றியதாகும்.

## அமைப்பு
இந்நூலில் பிறப்பின் வகைகள், படியாக்கத்தின் வரலாற்றுப் பின்னணி, அது தொடர்பான புதினங்களும் திரைப்படங்களும், 1997இல் அறிய அறிவியல் சாதனைகள், டாலி, படியாக்க முறையின் நிறைகுறைகள், டாலிக்குப்பின் படியாக்கத்தில் முன்னேற்றம் என்ற ஒன்பது தலைப்புகளும், முன்னுரையும், துணைநூற்பட்டியலும், கலைச்சொற்களும் அமைந்துள்ளன.

## உசாத்துணை
'படியாக்கம்', நூல், (2004; தாமரை பப்ளிகேஷன்ஸ் (பி) லிட், 41-பி, சிட்கோ இண்டஸ்டிரியல் எஸ்டேட், அம்பத்தூர், சென்னை)

## மேற்கோள்கள்


## வெளி இணைப்புகள்

பகுப்பு:2004 தமிழ் நூல்கள்
பகுப்பு:அறிவியல் தமிழ் நூல்கள்
சிங்கப்பூர் தேசிய மருத்துவமனை

**சிங்கப்பூர் பொது மருத்துவமனை ** (*Singapore General Hospital*, சுருக்கம்: **SGH**; ; ) சிங்கப்பூரின் மிகப்பெரியதும் பழமையானதுமான அரசு மருத்துவமனை ஆகும். இந்த மருத்துவமனைக்கான முதற் கட்டிடத்திற்கு 1821 இல் அடிக்கல்  நாட்டப்பட்டது. 

இந்த மருத்துவமனையில் சிங்கப்பூரின் தந்தை எனப்படும் லீ குவான் யூ நுரையீரல் அழற்சிக்குச் சிகிச்சை பெற்றுவந்தார். 2015 ஆம் ஆண்டில் தன் 91 ஆம் வயதில் இந்த மருத்துவமனையில் அவர் மரணமடைந்தார். 

ஔட்ரம் பூங்காப் பகுதியில் அமைந்துள்ள இந்த மருத்துவமனை சிங்கப்பூர் சுகாதாரத்துறையின் கட்டுப்பாட்டில் இயங்குகின்றது. இங்கு சிங்கப்பூர் நாட்டுக் கண் மருத்துவ மையம், (SNEC),  இதய மையம் (NHC),  புற்றுநோய் மையம் (NCC) பல் மருத்துவ மையம் (NDC) உள்ளிட்ட ஐந்து சிறப்பு மருத்துவ மையங்கள் உள்ளன.

## சான்றுகள்

பகுப்பு:சிங்கப்பூர்
சிறீ லங்காபிமான்ய

**சிறீ லங்காபிமான்ய** (*Sri Lankabhimanya*) என்பது, இலங்கை அரசாங்கத்தால் குடிமக்களுக்காக வழங்கப்படும் கௌரவங்களில் மிகவும் உயர்ந்த மதிப்புடைய தேசிய கௌரவம் ஆகும். சிறீ லங்காபிமான்ய என்னும் சொல் சிங்கள மொழியில் "இலங்கையின் பெருமை" என்னும் பொருள் கொண்டது. நாட்டுக்கு மிகவும் சிறப்பான சேவை புரிந்தவர்களுக்கு இந்தக் கௌரவம் அளிக்கப்படுகிறது. இந்த கௌரவத்தை ஒரே காலத்தில் ஐந்து இலங்கையர் மட்டுமே பெற்றிருக்க முடியும். அத்துடன் இக்கௌரவத்தை இறப்புக்குப் பின்னரும் வழங்க முடியும். வழமையாக இக்கௌரவம் பெற்றவரின் பெயருக்கு முன்னால் சிறீ லங்காபிமான்ய என்ற சொல்லையும் சேர்த்து வழங்குவர் (எ.கா: சிறீ லங்காபிமான்ய லக்‌ஷ்மன் கதிர்காமர்).

## விருது பெற்றோர்
1986 முதல் சிறீ லங்காபிமான்ய கௌரவம் பெற்றோர்:

### 1986
* ரணசிங்க பிரேமதாச - இலங்கையின் மூன்றாவது தெரிவுசெய்யப்பட்ட சனாதிபதி.
### 1993
* டிங்கிரி பண்டா விஜேதுங்க - இலங்கையின் நான்காவது தெரிவுசெய்யப்பட்ட சனாதிபதி.
### 2005
* சர். ஆர்தர் சி. கிளார்க் - அறிவியற் புனைகதை எழுத்தாளர்.
* லக்‌ஷ்மன் கதிர்காமர்
### 2007
* ஏ. டி. ஆரியரத்ன
* லெஸ்டர் ஜேம்ஸ் பீரிஸ் - திரைப்பட இயக்குநர்
* கிறிஸ்தோபர் வீரமந்திரி - முன்னாள் உச்ச நீதிமன்ற நீதிபதி

## மேற்கோள்கள்

## இவற்றையும் பார்க்கவும்
* தேசமான்ய
* தேசபந்து

பகுப்பு:இலங்கை தேசிய விருதுகள்
தேசபந்து

**தேசபந்து** (*Deshabandu*) என்பது, இலங்கை அரசாங்கத்தால் குடிமக்களுக்காக வழங்கப்படும் கௌரவங்களில் சிறீ லங்காபிமான்ய /(தேசகீர்த்தி), தேசமான்ய என்பவற்றுக்கு அடுத்தபடியாக, மூன்றாவது உயர்ந்த மதிப்புடைய தேசிய கௌரவம் ஆகும். நாட்டுக்கு மிகவும் சிறப்பான சேவை புரிந்தவர்களுக்கு இந்தக் கௌரவம் அளிக்கப்படுகிறது. வழமையாக இக்கௌரவம் பெற்றவரின் பெயருக்கு முன்னால் தேசபந்து என்ற சொல்லையும் சேர்த்து வழங்குவர். (எ.கா: தேசபந்து சிவா சின்னத்தம்பி).

*தேசபந்து*  என்ற சமசுகிருத சொல்லிற்கு  *நாட்டின் நண்பன்*   என்று பொருள். பிரித்தானிய இந்தியப் பேரரசு காலத்தில் இந்திய விடுதலை இயக்கத்திற்காக போராடிய தலைவர்களை  பொதுமக்கள் *தேசபந்து* என்ற  அடைமொழியுடன் அழைப்பர். எடுத்துக்காட்டு: சித்தரஞ்சன் தாஸ்

## விருது பெற்றோர்
இலங்கையில் 1986ல் இருந்து விருது பெற்றவர்களின் விபரங்களைக் கீழே காணலாம்.

### 1986
* அகங்கமகே டியூடர் ஆரியரத்ன
* ஹேவா கொமனகே தர்மதாச
* நொரேந்திரதாஸ் ஜயரத்தினம் வாலுப்பிள்ளை
* டாப்னே ஆட்டிகல
* விமலா டி சில்வா
* அருளானந்தம் யேசுஅடியான் சாமுவேல் ஞானம்
* டேவிட் எட்வின் ஹெட்டியாராச்சி
* தமித்தல் சேனகுமார் ஜயசுந்தர
* கிளாரா மோத்வானி

### 1987
* புலத்சிங்கலகே சிரிசேன கூரே
* ஜேம்ஸ் ஏர்னெஸ்ட் இவான் கொரியா
* அல்பேர்ட் எதிரிசிங்க
* டொன் ஜினதாச ஆட்டிகல
* சிவா சின்னத்தம்பி
* லேனா சார்லட் பெர்னாண்டோ
* மொகமத் தாசிம் அகமத் புர்க்கான்
* சத்திஸ்சந்திர ஜயசிங்க
* அபேசிரி மென்டிஸ் முனசிங்க
* அப்துல் ஹலீம் செரீஃப்தீன்
* பிரான்சிஸ்கூஹெட்டிகே ஜெரால்ட் ஹட்சன் சில்வா
* சாமுவேல் ஜெயராஜா ஸ்டீபன்
* விக்டர் கார்வின் வீரவர்தன ரத்நாயக்க
* மைக்கேல் திசேரா
* விக்கிரமசிங்க விமலதாச

### 1988
* வேலு அண்ணாமலை
* மொகமத் மொகிதீன் மொகமத் அப்துல்காதர்
* நுவரபக்ச ஹேவாயலகே கீர்த்திரத்ன
* செம்புக்குட்டியாராச்சிகே பேர்ட்ரம் சில்வா
* மாணிக்கம் சிவானந்தன்
* ஜோன் வில்லியம் சுபசிங்க
* நொயெல் விமலசேன
* சுவர்ணா பெர்டினன்ட்
* அலெக் ரொபேர்ட்சன்
* மிரிஸ்செ ஹேவகே குணதாச சிரிவர்தன
* ஜூலியன் பொல்லிங்
* கொஸ்கமகே திலக தம்மிக்க ஜினதாச

### 1989
* பாலித எட்வேர்ட் டயஸ் விஜேசிரி ஜயவர்தன கருணாரத்ன வீரமன்
* போகொட அப்புகாமிலாகே பிரேமரத்ன
* கலிஸ்டஸ் ரெஜினோல்ட் சீமன்
* சீதா செனவிரத்ன
* டொன் பியதாச ஜயசிங்க
* கார்டி புஞ்சி ஹேவகே கருணாரத்ன
* ஜெசிமா இஸ்மாயில்
* ஜோய்ஸ் செலினா அபேவர்தன குணசேகர
* எடித் மார்குவெரைட் கிரேஸ் பெர்னாண்டோ

## மேற்கோள்கள்

பகுப்பு:இலங்கை தேசிய விருதுகள்
ச. ராஜாபாதர்

thumb|திரு ச ராஜாபாதர்
thumb|திரு ச ராஜாபாதர் பொதுடமைக் கட்சியின் பொதுச் செயலாளர் திரு ராஜேஸ்வர ராவுடன்.
**ச. ராஜாபாதர்** (27 மே 1916 - 9 பிப்ரவரி 1986) விடுதலைப் போராட்டத்திலும், இந்தியப் பொதுவுடைமை இயக்கத்திலும் தன்னை ஈடுபடுத்திக் கொண்டவர்.

## பொதுவுடைமை இயக்கத்தில்
ராஜாபாதர் இந்திய தேசிய ராணுவத்தில் இருந்த போது, மலேயா கணபதியுடன் ஏற்பட்ட நட்பினால் பொதுவுடைமை இயக்கத்தில் ஈடுபட்டார். இதனால், இந்தியாவுக்கு நாடு கடத்தப்பட்டார். மணலி கந்தசாமி மற்றும் ஏ. எம். கோபு ஆகியோருடன் விவசாய சங்க வேலைகளிலும் ஈடுபட்டார். பி. சீனிவாச ராவ் தலைமையில், பணி புரிந்தார். கைது செய்யப்பட்டு, மூன்று வருடம் சிறை சென்றார்.

சிறையிலிருந்து விடுதலை பெற்றவுடன், மறுபடியும் மயிலாடுதுறையில் பொதுவுடைமை இயக்கத்திலும், பொதுப்பணியிலும் ஈடுபட்டார்.  மயிலாடுதுறை வட்டச் செயலாளராகப் பொறுப்பேற்றார். நகரமன்ற உறுப்பினராக மூன்று முறை பணியாற்றினார். 9 பிப்ரவரி 1986 அன்று இயற்கை எய்தினார்.

## மேற்கோள்கள்


பகுப்பு:1916 பிறப்புகள்
பகுப்பு:1986 இறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:இந்தியப் பொதுவுடமைவாதிகள்
புன்னைநல்லூர் கைலாசநாதர் கோயில்

**புன்னைநல்லூர் கைலாசநாதர் கோயில்** என்ற சிவன் கோயில், தமிழ்நாடு, தஞ்சை மாவட்டம், புன்னைநல்லூர் கிராமத்தில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.  

## அமைவிடம்
இக்கோயில் புன்னைநல்லூர் மாரியம்மன் கோயிலின் தென்புறம் தஞ்சாவூர்-திருவாரூர் சாலையையொட்டி, கிழக்கு நோக்கி அமைந்துள்ளது.

## இறைவன்,இறைவி
இக்கோயிலிலுள்ள இறைவன் கைலாசநாதர் ஆவார். மூலவர் சன்னதியின் முன்பாக பலிபீடம், நந்தி உள்ளது. நால்வர் சிலைகள் அங்கே காணப்படுகின்றன. சன்னதியின் இடப்புறம் இறைவி கல்யாணசுந்தரி சன்னதி உள்ளது. கோயிலின் திருச்சுற்றில் கன்னிமூல கணபதி, அய்யப்பன், வள்ளி தெய்வானையுடன் கூடிய சுப்பிரமணியர், நாகர், கஜலட்சுமி, வினைதீர்க்கும் ஆஞ்சநேயர், நவக்கிரகங்கள், சனீஸ்வரன், சொர்ண பைரவர், சூரியன், சந்திரன் ஆகியோர் தனித்தனி சன்னதிகளில் உள்ளனர். மூலவர் கருவறையின் கோட்டத்தில் நர்த்தன கணபதி, தட்சிணாமூர்த்தி,  லிங்கோத்பவர், பிரம்மா, விஷ்ணு துர்க்கை ஆகியோர் உள்ளனர்.

## மேற்கோள்கள்

## வெளி இணைப்புகள்
* புன்னைநல்லூர் கைலாசநாதர் கோவில் கும்பாபிஷேகம்: ஜூன் 29ல் கோலாகலம், தினமலர் கோயில்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
முடத்தெங்கின் தன்மை

**முடத்தெங்கின் தன்மை** என்பது நன்னூல் சுட்டிக்காட்டும் ஆசிரியராகாதவர் இயல்புகளில் ஒன்று ஆகும்.

வேலிக்கு அப்பால் வளைந்த தென்னைமரம் தனக்கு நீர் ஊற்றி போற்றிப் பாதுகாத்து வளர்த்தவர்களுக்குப் பயன்தராமல் மற்றவர்களுக்குப் பயந்தருகின்ற இயல்பு கொண்டதாகும். அதேபோல் தனக்குப் பொருள் முதலியன கொடுத்து வழிபாடு செய்வதில் தவறாத மாணவர்களுக்குத் தம்மிடம் உள்ள கல்வியைத் தராமல் அடுத்தவர்க்கு கொடுக்கும் ஆசிரியர்கள் முடத்தெங்கைப் போன்றவர்கள் , இவர்களை ஆசிரியர்கள் என்று அழைக்கக்கூடாது  என்கிறது நன்னூல். 

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
பருத்திக் குண்டிகையின் தன்மை

**பருத்திக் குண்டிகையின் தன்மை** என்பது எவரெல்லாம் ஆசிரியராகார் என்று சொல்ல நன்னூல் குறிப்பிடும் ஒரு செயலாகும்.

வாய் குவிந்த ஒரு கொள்கலன் குடுக்கை என்று அழைக்கப்படுகிறது. அத்தகைய குடுக்கையில் பஞ்சை உட்செலுத்தி அடைப்பது அரிய செயலாகும். பஞ்சைச் சிறிது சிறிதாகக் குடுக்கையில் உள் நுழைத்துக் குச்சியால் குத்திக் குத்தி மெல்ல மெல்ல உட்புகுத்த வேண்டும். குடுக்கையிலிருந்து பஞ்சை வெளியில் எடுக்கும் போதும் அவ்வாறே குச்சியால் குத்திக் குத்திச் சிறிது சிறிதாக வெளியே எடுக்க வேண்டும். அதைப்போலவேதான் ஆசிரியர் ஆகாதவர் தாம் கல்வியைக் கற்கும் போது அவருடைய ஆசிரியர் மிகமுயன்று பாடம் கற்பிக்கச் சிறிது சிறிதாக உள்வாங்கியிருப்பார். அத்தகையவர் தாம் கற்பிக்கும் போது சிறந்த மாணவர்களுக்குக் கற்பிக்க நேர்ந்தாலும் மிகமுயன்று சிறிது சிறிதாகவே வெளியிடுவர். இத்தகையவரை ஆசிரியர் என்று சொல்லலாகாது என்கிறது நன்னூல்.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
எழுத்தியல் (நன்னூல்)

பவணந்தி முனிவர் எழுதிய நன்னூலின் எழுத்ததிகாரத்தின் ஐந்து பகுதிகளில் முதலாவது பகுதி **எழுத்தியல்** ஆகும். இதில் கடவுள் வணக்கம் எனத் தொடங்கி, எழுத்திலக்கணத்தின் 12 கூறுகள் எழுதப்பட்டுள்ளன. அவை ஒவ்வொன்றையும் விளக்கும் நூற்பாக்கள் (58-126), புறனடை நூற்பா (127) என மொத்தம் 72 நூற்பாக்கள் உள்ளன.

## கடவுள் வணக்கம்
பூக்கள் நிறைந்த அசோக மரத்தினது அலங்கரிக்கப்பட்ட நிழலில் அமர்ந்திருக்கும் பிரம்ம தேவனை வணங்கி நான் இந்நூலில் எழுத்திலக்கணத்தை நன்றாகக் கூறுவேன் என்று கடவுள் வாழ்த்துப் பாடலுடன் நன்னூலில் எழுத்திலக்கணம் தொடங்குகிறது.:

## எழுத்திலக்கணத்தின் கூறுகள்

எழுத்திலக்கணத்தின் கூறுகளாக எழுத்தியலில் குறிப்பிடப்படும் பன்னிரு கூறுகள்: 
*1. எண்
*2. பெயர்
*3. முறை
*4. பிறப்பு
*5. உருவம்
*6. மாத்திரை
*7. முதல் நிலை
*8. இறுதிநிலை
*9. இடைநிலை மயக்கம்
*10.போலி
*11.பதம்
*12.புணர்ச்சி
என்பனவாகும்.

## மேற்கோள்கள்

## வெளியிணைப்புகள்
*நன்னூல் (மூலம்)-எழுத்தியல்
*எழுத்து இயல்

பகுப்பு:நன்னூல்
பகுப்பு:தமிழ் இலக்கணம்
பதவியல் (நன்னூல்)

பவணந்தி முனிவர் எழுதிய நன்னூலின் எழுத்ததிகாரத்தின் ஐந்து பகுதிகளில் இரண்டாவதாக அமைவது **பதவியல்** ஆகும். இதில் பதம், பகுதி, விகுதி, இடைநிலை, வடமொழியாக்கம் என்ற ஐந்து கூறுகளின் கீழ் மொத்தம் 23 நூற்பாக்கள் (128-150) தரப்பட்டுள்ளன.

*பதம்  -6 நூற்பாக்கள் (நூற்பா 128-133)
*பகுதி  -6 நூற்பாக்கள் (நூற்பா 134-139)
*விகுதி -1 நூற்பா (நூற்பா 140)
*இடைநிலை - 5 நூற்பாக்கள் (நூற்பா 141-145)
*வடமொழியாக்கம் - 5 நூற்பாக்கள் (நூற்பா 146-150)
 
## மேற்கோள்கள்

## வெளியிணைப்புகள்
*நன்னூல் (மூலம்)-பதவியல்
*பதவியல்

பகுப்பு:நன்னூல்
பகுப்பு:தமிழ் இலக்கணம்
நிறைகோலின் மாண்பு

**நிறைகோலின் மாண்பு** என்று நன்னூல் விளக்குவது யாதெனில், சந்தேகம் போகுமாறு தன்னிடம் வைத்து நிறுக்கப்பட்ட பொருளின் அளவைக் காட்டுதலும், இரு தட்டுகளுக்கும் நடுவில் உண்மையாக நிற்றலும் ஆகிய இவ்விரு பண்புகளும் துலாக்கோலுக்கு உரிய நல்லியல்புகளாகும். அதே போல ஆசிரியரிடமும் இவ்விரு பண்புகளும் அமைந்திருக்க வேண்டும் என்பதாகும்.

மாணவனால் வினாவப்பட்ட பொருளின் இயல்பை ஐயம் நீங்குமாறு விளக்கிக் கூறுதலும், மாறுபட்ட இரு மாணவரிடத்துத் தான் நடுவுநிலையாக நிற்றலும் ஆசிரியரின் அருங்குணங்களாகும். இத்தகைய குணங்கள் உள்ளவரே நல்லாசிரியர் ஆவார் என ஆசிரியருக்கான இலக்கணத்தை நன்னூல் விளக்குகிறது.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
யுவராஜ் தயாளன்

**யுவராஜ் தயாளன்** (பிறப்பு 22 பிப்ரவரி 1987) இந்தியத் திரைப்பட இயக்குநர் ஆவார்.

## திரை வாழ்க்கை
யுவராஜ் தயாளன் தமிழ்நாட்டின் செங்கல்பட்டைச் சார்ந்தவர். *[[சந்தோஷ் சுப்பிரமணியம்]]* திரைப்படத்தை எம். ராஜா இயக்கியபோது அவரிடம் உதவி இயக்குநராகவும்,  *[[இரும்புக் கோட்டை முரட்டு சிங்கம்]]* திரைப்படத்தை சிம்புதேவன் இயக்கிய போது அவரிடம் உதவி இயக்குநராகவும் பணியாற்றினார்.

சடகோபன் ரமேஷ் நடித்த *[[போட்டா போட்டி]]* நகைச்சுவைத் திரைப்படத்தை இயக்கியதன் மூலமாகத் தமிழ்த் திரைப்படத் துறைக்கு அறிமுகமானார். நடிகர் வடிவேலு கதாநாயகனாக நடித்த *[[தெனாலிராமன் (2014 திரைப்படம்)|தெனாலிராமன்]]* திரைப்படத்தின் வாயிலாகச் சிறப்பாக அறியப் பெற்றார். இவரது தந்தையின் பெயர் தீனதயாளன் ஆகும்.

## திரைப்பட விபரங்கள்

## குறிப்புகள்

## வெளி இணைப்புகள்

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பிரபுல் பிட்வாய்

**பிரபுல் பிட்வாய்** (Praful Bidwai, 1949-23 சூன் 2015) இந்திய இதழாளர், முன்னணிச் செய்தித்தாள்களின் பத்தி எழுத்தாளர், அரசியல் விமர்சகர், செயற்பாட்டாளர் எனப் பல பரிமாணங்களைக் கொண்டவர். மும்பை இந்தியத் தொழில் நுட்பக் கழகத்தில் (ஐ. ஐ. டி.) படித்தார். அங்குப் படிக்கும் போதே இடதுசாரிச் சிந்தனைகளுடன்  அவர் செயற்பட்டார்.

## இதழிகைப் பணி

டைம்சு ஆப் இந்தியா என்னும் நாளிதழில் முதுநிலைத் தொகுப்பாளராக இருந்தார். பின்னர் பல நாளிதழ்களில் பத்திக் கட்டுரைகள் எழுதி வந்தார். பிரண்ட் லைன், இந்துத்தான் டைம்சு, டைம்சு ஆப் இந்தியா, தி கார்டியன்,  லி மென்டே டிப்லோமாடிக்,  தி டெய்லி தார் ஆகிய செய்தித்தாள்களில் பல்வேறு சிக்கல்கள் பற்றித் தம் அழுத்தமான கருத்துகளை எழுதினார். அரசியல் சிக்கல்கள், சுற்றுச் சூழல், மனித உரிமைகள், வெளியுறவுக் கொள்கைகள் ஆகியன பற்றி எழுதினார்.

## சமூகப் பணிகள்

* புதுதில்லியில் உள்ள 'சமூக முன்னேற்றத்துக்கான மையம்' என்னும் அமைப்பில் பணியாற்றினார்.
* நேரு நினைவு அருங்காட்சியகத்தில் மூத்த உறுப்பினராக இருந்தார்.
* சமூக அறிவியல் ஆய்வுக்கான இந்தியக் கவுன்சில், கல்விக்கான மத்திய ஆலோசனை வாரியம், நேசனல் புக் டிரட்டு ஆகிய அமைப்புகளில் உறுப்பினராக இருந்தார்.
* ஆதிவாசி மக்களுக்காகப் போராட்டத்தில் கலந்து கொண்டார்.
* புனே நகரத்தில் தொழிலாளர் சனநாயக சங்கம்  என்னும் அமைப்பைத் தொடங்கினார்.
* நவீன தாராளமயமாக்கம்,   இந்துத்துவா, அணு உலை, அணு ஆயுதங்கள், அணுவாற்றல் ஆகியவற்றை எதிர்த்துச்  செயல்பட்டார்.
* சங்பரிவாரின் நடவடிக்கைகளைக்  கடுமையாகக்  கண்டித்தார்.
* குசராத்தில் இசுலாமியர்கள் மீது நிகழ்த்தப்பட்ட கொலைகளைக் கண்டித்தார்.
* நடுவணரசின் பெரிய திட்டங்களான தூய்மை இந்தியா, சிமார்ட் நகரங்கள், கங்கையாற்றைத் தூய்மைப் படுத்தல் ஆகியவற்றை விமர்சனம் செய்தார்.

## நூல்கள்

பிரபுல் பிட்வாய் நூல்கள்  சில எழுதியுள்ளார். '1999:நியூ நியூட்சு: இந்தியா பாக்கித்தான் அண்டு குளோபல் நியுக்கிளியர் டிசு ஆர்மமென்ட்' என்பது அவற்றுள் ஒன்றாகும்.

## அமைதிப் பரிசு

அணு ஆயுதப் பரவலைத் தடுத்து நிறுத்த **பிரபுல் பிட்வாய்** ஆற்றிய பணியைப் பாராட்டி அவருக்கும் **அச்சின் வானைக்** என்பவருக்கும்   சியன் மக்பிரைட் பன்னாட்டு அமைதிப் பரிசு (Sean McBride International Peace Prize) 2000ஆம் ஆண்டில்  வழங்கப்பட்டது.

## உசாத்துணை

http://timesofindia.indiatimes.com/india/Former-TOI-journalist-Praful-Bidwai-passes-away/articleshow/47801567.cms

http://www.prafulbidwai.org/index.php

பகுப்பு:இதழாசிரியர்கள்
பகுப்பு:1949 பிறப்புகள்
பகுப்பு:2015 இறப்புகள்
கொல்லநாய்க்கனூர்

**கொல்லநாய்க்கனூர்** (Kollanaikanoor) என்பது  ஊத்தங்கரைக்கு அருகில் உள்ள,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎
## பள்ளிகள்
* அரசுப்பள்ளி, கொல்லநாயக்கனூர்
* அதியமான் மெட்ரிக் மேல்நிலைப்பள்ளி, கொல்லநாய்க்கனூர்

## தொடர்வண்டி நிலையம்
அருகில் உள்ள தொடர்வண்டி நிலையம் சாமல்பட்டி (ஊத்தங்கரையில் இருந்து 7 கி.மீ. )

## அருகில் உள்ள வானூர்தி நிலையம்
சேலம் வானூர்தி நிலையம், பெங்களூர் பன்னாட்டு வானூர்தி நிலையம்.
## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஆசிரியர் ஆகாதவர் இலக்கணம்

**ஆசிரியராகாதார் இலக்கணம்** என்று நன்னூல் ஆசிரியர் எனக்கொள்ளக் கூடாதவர்களை அடையாளம் காட்டுகிறது. 

நல்லாசிரியராகக் கருதுவதற்கு நன்னூல் கூறிய நற்பண்புகள் இல்லாதவர் அனைவரும் நல்லாசிரியராகார். தான் கற்றவற்றை உள்ளபடியே பாடம் சொல்லும் குணம் இல்லாதவரும், பொய் பேசுதல் போன்ற இழிந்த குணங்களை இயற்கையிலேயே கொண்டிருப்பவரும், அஞ்சத்தகாத செயல்களுக்கு அஞ்சுபவரும், பொறாமை, ஆசை, வஞ்சனை, அச்சம் முதலியவை தோன்றப் பேசுபவராய் இருத்தலும் கழல் பெய்த குடம், மடல்களையுடைய பனைமரம், பருத்திக் குண்டிகை, முடத்தெங்கு ஆகியவற்றிற்கு ஒப்பாக இருப்பவரும் ஆசிரியராகார் என்று நன்னூல் அடையாளம் காட்டுகிறது.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
கத்தோலிக்கச் சிரியன் வங்கி

**கத்தோலிக்கச் சிரியன் வங்கி வரையறுக்கப்பட்டது** இந்தியாவில் செயற்பட்டு வரும் தனியார்த் துறை வைப்பகம் ஆகும். இது கேரள மாநிலத்திலுள்ள திரிச்சூரைத் தலைமையிடமாகக் கொண்டு செயற்பட்டு வருகிறது. இந்தியாவில் செயற்பட்டுவரும் மிகப்பழைமை வாய்ந்த வைப்பகங்களில் ஒன்றான இவ்வைப்பகம் 1920 நவம்பர் 26 அன்று தொடங்கப்பட்டது. இந்தியா விடுதலை அடைவதற்கு முன்பாகத் தொடங்கப்பட்ட இவ்வைப்பகம், அடுத்து வந்த புத்தாண்டு நாளிலிருந்து தனது வணிக நடவடிக்கைகளைத் தொடங்கியது. தற்போது இவ்வைப்பகத்திற்கு 431 கிளைகள் செயற்பட்டு வருகின்றன.

## மேற்கோள்கள்

பகுப்பு:இந்திய வங்கிகள்
பாபநாசம்

**பாபநாசம்** (*Papanasam*) என்ற பெயரில் உள்ள கட்டுரைகள்:

*பாபநாசம் (திருநெல்வேலி மாவட்டம்)
*பாபநாசம் (தஞ்சாவூர் மாவட்டம்)
*பாபநாசம் வட்டம்
*பாபநாசம் (சட்டமன்றத் தொகுதி)

;நபர்கள்
*பாபநாசம் சிவன், இசை அறிஞர்

;திரைப்படம்
*பாபநாசம் (திரைப்படம்)
----
வைநிறமாதல்

thumb|387px|வைநிறமான/வைநிறமாகாத நிலையிலுள்ள பூக்களையும் இலைகளையும் கொண்டுள்ள ஸ்பானிய புளூபெல்சு தாவரம் (''Hyacinthoides hispanica''). வைநிறமான இலைகளின் அதிகபட்ச நீளம் 50 செமீ.
[thumb|387px|[கும்பம்|கும்பகலசத்தின் அடியில் முளைக்கவிடப்பட்ட நவதானியங்கள் வைநிறமாதலைக் காட்டுதல்]]
**வைநிறமாதல்** (*Etiolation*) என்பது முழுமையாக ஒளி கிடைக்காத அல்லது பகுதியளவு ஒளி கிடைக்கும் பூக்கும் தாவரங்களில் காணப்படும் ஒரு நிலைமை ஆகும். இத்தாக்கத்தினால் தாவரத் தண்டு பலவீனமாகி நீட்சியடைந்து காணப்படுவதுடன் அடர்த்தியில்லாத சிறிய இலைகளைக் கொண்டதாகவும் காணப்படும். **பசுமை வளர்ச்சி** (*de-etioloation*) என்பது இதற்கு எதிர்மறையாக செறிவான பசுமையுடம் தாவரம் சடைத்து வளர்வதைக் குறிக்கும்.

## தாக்கங்கள்

வைநிறமாதல் காரணமான நீட்சியடைதல் காரணமாகத் தாவரம் மண்ணின் கீழ் அல்லது போட்டித் தாவரங்களின் கீழிருந்து  மற்றும் இலைச் சருகுகளிலிருந்து ஒளியை நோக்கி வளரவும் முடிகின்றது. இதன் வளரும் முனை ஒளிக்கு அதீத உறுத்துணர்ச்சி கொண்டதாகவும் கவரப்படக் கூடியதாகவும் காணப்படும்.

இங்கு நிகழும் மாற்றங்கள்:
# இலைகளும் தண்டுகளும் நீட்சியடைதல்.
# இலை மற்றும் தண்டுகளில் உள்ள கலச்சுவர் பல்வீனமடைதல்.
# நீளமான கணுவிடைவெளி காரணமாக ஐதான இலை ஒழுங்கு.
# பச்சயம் அழிதல் காரணமாக வெளிறிய மஞ்சள் நிறம் காணப்படுதல்.

இந்நிகழ்வு தாவர ஓளிவாங்கி நிறமிகள் ஒளிக்கு ஆட்படுவதால் கட்டுப்படுத்தப்படுகின்றன. குருத்து முளைக்கும்போது, தாவர நிறமி A-யும் B-யும் சிவப்பு, அப்பாலைச் சிவப்புக் கதிர்களுக்கு நேர்விகிதத்தில் ஆட்பட்டு துலங்குகின்றன. அதேவேளையில் குருத்து மேற்பரப்புக்கு வரும்போது மறைநிறமி 1 நீல ஒளிக்குத் துலங்குகின்றது.

## காரணிகள்

வைநிறமாதல்  ஆக்சின் எனப்படும் தாவர இயக்குநீர் மூலம் கட்டுப்படுத்தப் படுகின்றது. இது உச்சியாட்சியைப் பேணுவதற்காக தவர உச்சி மூலம் சுரக்கப்படுகின்றது. ஆக்சின் சுரக்கப்ப்டும் இடத்திலிருந்து கீழ் நோக்கிக் கடத்தப்படுவத்ன் மூலம் கக்கவரும்புகளில் வளர்ச்சியை மட்டுப்படுத்துவதற்கும் செயற்படுகின்றாது. ஆக்சின்கள் ஒளியின் முன்னிலையில் வினைத்திறன் கொண்டவையல்ல. இவை வினைத்திறனுள்ளவையாயுள்ளபோது இவை கலச்சுவர்களில் புரத்தொன்களை வெளியேற்றச்செய்கின்றன. இது காடித்தன்மையை அதிகரிப்பதன் மூலம் கலச்சுவர்களில் எக்‌பான்சன் எனப்படும் இயங்குநீரைத் தூண்டுகின்றது. இவை கலச்சுவரை நலிவடையச் செய்து விரிவடையச் செய்கின்றன.

## மேற்கோள்கள்

## வெளியிணைப்புகள்
* Etiolation

பகுப்பு:தாவர உடலியங்கியல்
ஜம்பை

**ஜம்பை** (ஆங்கிலம்:*Jambai*), இந்தியாவில் தமிழ்நாடு மாநிலத்தில் ஈரோடு மாவட்டத்தில் பவானி வட்டத்தில் இருக்கும் ஒரு பேரூராட்சி ஆகும்.

## அமைவிடம்
ஜம்பை பேரூராட்சிக்கு 25 கி.மீ.  தொலைவில் ஈரோடு உள்ளது. இதன் கிழக்கில் பவானி 6  கி.மீ.; மேற்கில் சத்தியமங்கலம் 47 கி.மீ.; வடக்கில் அந்தியூர் 15 கி.மீ.; தெற்கில் கவுந்தப்பாடி 15 கி.மீ. தொலைவில் உள்ளன.

## பேரூராட்சியின் அமைப்பு
14.29 ச.கி.மீ. பரப்பும், 15 பேரூராட்சி மன்ற  உறுப்பினர்களையும், 48 தெருக்களையும் கொண்ட இப்பேரூராட்சி பவானி சட்டமன்றத் தொகுதிக்கும், திருப்பூர் மக்களவைத் தொகுதிக்கும் உட்பட்டது.

## மக்கள்தொகை பரம்பல்
2011-ஆம் ஆண்டு மக்கள்தொகைக் கணக்கெடுப்பின்படி இப்பேரூராட்சி 4,789   வீடுகளும், 16,522 மக்கள்தொகையும் கொண்டது.

## மேற்கோள்கள்

பகுப்பு:ஈரோடு மாவட்டத்தில் உள்ள பேரூராட்சிகள்
பாயிரம்

தமிழ் இலக்கியத்தில் **பாயிரம்** என்பது பழங்காலத் தமிழ் நூல்களிலும், தமிழ் மரபைத் தழுவி அமையும் இக்கால நூல்களிலும் அவற்றுக்கான முன்னுரை போல் அமையும் பகுதி ஆகும். இது பாடலாக அமைந்திருப்பதே வழக்கு.

**[[பாயிரம்]]** என்பதற்கு வரலாறு என்பது பொருள். நூலில் பாயும் பொருளைக் கூறுவது பாயிரம். நூலில் பதிந்துள்ள பொருளைக் கூறுவது பதிகம். இரண்டும் பழமையான குறியீடுகள். இரண்டும் ஒரே பொருளை உணர்த்துவன. 10 பாடல்கள் அடங்கிய தொகுப்பை ஐங்குறுநூறு பத்து என்று குறிப்பிடுகிறது. இந்தப் பத்தின் அடுக்கினை ஆழ்வார் பாடல்களின் தொகுப்பு, பத்து என்றே குறிப்பிடுகிறது .தேவாரத்தில் வரும் 10 பாடல்களின் தொகுப்பினைப் பதிகம் என்னும் சொல்லால் குறிப்பிடுகின்றனர். பிற்காலத்தில் பதிகம் என்னும் பெயரில் பல நூல்கள் தோன்றின. பாட்டியல் நூல்கள் குறிப்பிடும் நூல் வகைகளில் ஒன்று பதிகம்

**”முகவுரை பதிக மணிந்துரை நூன்முகம்

**புறவுரை தந்துரை புனைந்துரை பாயிரம்”*' – [[நன்னூல்]]- 1

முகவுரை, பதிகம் என்பவை பாயிரத்துக்கு உரிய வேறு பெயர்களாகும். நூலின் பெருமைகளை அந்நூலுக்கு அணிவித்து விளக்குவது அணிந்துரை எனப்படும். நூலைப்பற்றிப் புனைந்து கூறுவது புனைந்துரை ஆகும். புறவுரை என்பது அந்நூலில் கூறப்படாத பொருளைப்பற்றிக் கூறுவது என்றும் தந்துரை என்பது நூலில் சொல்லப்பட்டுள்ள பொருள் அல்லாதவற்றைத் தந்து விளக்குவது என்றும் பொருள் கொள்ளப்படுகிறது.

== பாயிரம் என்னும் சொல் ==
பாயிரம் என்னும் சொல் [[தொல்காப்பியம்|தொல்காப்பியத்தில்]] இல்லை. சங்க நூல்களிலும் இல்லை. சங்கம் மருவிய காலத்து நூலான '[[பழமொழி நானூறு|பழமொழி]]'யில்தான் பயிலப்பட்டுள்ளது. அடுத்து, [[பெருங்கதை]] நூலில் வருகிறது. இராசனை என்பவள் பந்தாடத் தொடங்கும்போது இப்படியெல்லாம் ஆடப்போகிறேன்; கண் இமைக்காமல் எண்ணிக்கொள்ளுங்கள் என்று 'பாயிரம்' கூறிவிட்டுப் பந்தாடத் தொடங்கினாள் என்று வருகிறது. மானனீகை என்பவளும் இப்படிச் சொல்லிவிட்டுப் பந்தாடத் தொடங்கியிருக்கிறாள்.

== வகைகள் ==
பாயிரங்கள் இரண்டு வகைகளாக உள்ளன. இவை,
* [[பொதுப் பாயிரம்]]
* [[சிறப்புப் பாயிரம்]]

என்பன. பொதுப் பாயிரம் பொதுவாக எல்லா நூல்களுக்குமே உரிய இலக்கணங்களைக் கூறுவது. சிறப்புப் பாயிரம் அஃது இடம்பெறும் நூலுக்கு உரிய இலக்கணங்களைக் கூறி அமைவது. எல்லா நூல்களிலும் இருவகைப் பாயிரங்களும் இருப்பதில்லை. எடுத்துக்காட்டாகத் தமிழில் இன்று கிடைக்கும் மிகப் பழைய நூலான தொல்காப்பியத்தில் பொதுப் பாயிரம் இல்லை. சிறப்புப் பாயிரம் மட்டுமே உள்ளது. [[நன்னூல்|நன்னூலில்]] இரண்டு வகைப் பாயிரங்களும் காணப்படுகின்றன.

== இருநூலுக்கு ஒரு பாயிரம் ==
: [[சிவஞான சித்தியார்]] என்னும் நூலின் சுப பக்கம், பர பக்கம் என்னும் இரு பகுதிகளுக்கு *ஒரு கோட்டான் இரு செவியன்'' எனத் தொடங்கும் ஒரே விநாயகர் பாடல் பாயிரமாக அமைந்துள்ளது. அதே போல, தேவி காலோத்தரம், சர்வ ஞானோத்திரம் என்னும் இரண்டு நூல்களுக்கும் ஒரே பாயிரப்பாடல் அமைந்துள்ளது. இப்படி அமையும் மரபினை 'வித்தியாபாதம்' என்று வடமொழியாளரும், ஞானபாதம் என்று தமிழ்நூல் ஆசிரியர்களும் குறிப்பிடுகின்றனர்.

## அடிக்குறிப்புகள்

## இவற்றையும் காண்க
* சிற்றிலக்கிய வகை
* பதிகம்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:தமிழ் இலக்கணம்
பகுப்பு:தமிழ் இலக்கியம்
புவிநிலைச் சுற்றுப்பாதை

thumb|right|புவி ஒத்திணைவு வட்டப்பாதையை மேலிருந்து பார்க்கும் வரைபடம். சுழலும் பூமியிலுள்ள அவதானிப்பவரும் செலுத்தப்பட்ட செயற்கைக் கோளும் அவரவர்களைப் பொறுத்தவரை நிலையான இடத்தில் இருப்பதாகத் தோன்றுவதை இவ்வரைபடம் காட்டுகிறது.
thumb|பக்கவாட்டுப் பார்வைக்கான வரைபடம்
புவியின் நிலநடுக்கோட்டுத் தளத்தில் புவிக்கு 0° சாய்வில் 35,786&nbsp;km (22,236 மைல்கள் ) குத்துயரத்தில் அமையப் பெற்றிருக்கும் சிறப்பு புவியிணக்கச் சுற்றுப்பாதை, **புவிநிலைச் சுற்றுப்பாதை** (*Geosynchronous equatorial orbit, Geostationary orbit, Geostationary Earth orbit*) எனப்படும். இதை *புவி நிலை வட்டப்பாதை* என்றும் **புவி ஒத்திணைவு வட்டப்பாதை** என்றும் அழைக்கலாம்.  இச்சுற்றுப்பாதையில் செலுத்தப்படும் செயற்கைக்கோள் புவிவானத்தில் ஒரே இடத்தில் இருக்கும்; மேலும் அதன் புவி வரை (*ground-track*)ஒரு புள்ளி ஆகும். இத்தகைய அமைப்பு தொலைத்தொடர்புத் துணைக்கோள்களுக்கும் வானிலைத் துணைக்கோள்களுக்கும் சிறப்பானது; ஏனெனில், இதன் மூலம் ஒரேயொரு செயற்கைக்கோளின் உதவியுடன் புவியின் ஒரு குறிப்பிட்ட பகுதியை எந்நேரமும் இடம்பட(*coverage*) முடியும்.

இந்த வட்டப்பாதையிலுள்ளவை பூமி தன்னைத் தானே சுழலுகின்ற போதும் எப்போதும் பூமியின் ஒரே பகுதியை நோக்கியே சுற்றி வருபவை ஆகும். உதாரணமாய் பூமியிலிருந்து இந்தியாவை நோக்கியே இருக்குமாறு ஒரு செயற்கைக்கோளை இந்த வட்டப்பாதையில் செலுத்தினால் அச்செயற்கைக் கோளானது எந்த நேரமும் இந்தியாவை நோக்கியே இருக்குமாறு பூமியைச் சுற்றிவரும். இந்தச் செயற்கைக் கோளைப் பூமியிலிருந்து பார்த்தால் அவை அசையாமல் ஒரே இடத்தில் இருப்பதைப் போலத் தோன்றும். இந்த வட்டப்பாதையானது பூமியின் கடல் மட்டத்திலிருந்து நிலநடுக் கோட்டிற்குக்கு மேலே 35,786 கிலோமீட்டர்கள் தொலைவில் உள்ள பகுதி ஆகும்.

## வரலாறு
முதன்முதல் புவிநிலைச் சுற்றுப்பாதையில் செலுத்தப்பட்ட துணைக்கோள் சின்க்காம் 3. இது 1964-இல் ஏவப்பட்டது; பசிபிக் பெருங்கடலின் மேல் சுற்றுப்பாதையில் இருந்த இத்துணைக்கோள் எடுத்த டோக்கியோ ஒலிம்பிக் போட்டிகள் அமெரிக்காவில் கண்டுகளிக்கப் பட்டது.

விண்கலம் ஒன்றை புவிநிலைச் சுற்றுப்பாதையில் இருத்தலாம் என்ற கருத்தை முதலில் கூறியவர்களாக எர்மன் போட்டோச்னிக்கும் ( எர்மன் நூர்டங் ), கான்சுடன்சுடீன் சியால்க்கோவுசுகியும்  கருதப்படுகின்றனர். 1945-இல் ஆர்தர் சி. கிளார்க் என்பவர் இவ்வகைச் செயற்கைக்கோள்களின் தொகுதி எவ்வாறு உலகத் தொலைத்தொடர்புக்கு வழிவகுக்கும் என்பதை விரிவாகக் குறிப்பிட்டார்.

## மேற்கோள்கள்

## வெளியிணைப்புகள்
*  david darling 

பகுப்பு:புவியின் சுற்றுப்பாதைகள்
பகுப்பு:வானியல்
மார்செல் கோன்

**மார்செல் கோன் ** (Martsel Koen,பிறப்பு:5 ஜூலை 1933) பல்காரிய நாட்டைசேர்ந்த ஓர் குறி பார்த்துச் சுடும் வீரராவார்.இவர் 1960,1964 ஆம் மற்றும் 1968 ஆம் ஆண்டு நடைபெற்ற கோடைக்கால ஒலிம்பிக் போட்டிகளில் 50 மீட்டர் மூன்று நிலைகள் காற்றழுத்த வெடிகுழல் மூலம் சுடுதல் ,50 மீட்டர்  கவிழ்ந்த நிலை  கலப்பு பிரிவில் காற்றழுத்த வெடிகுழல் மூலம் சுடுதல்  மற்றும்  50 மீட்டர் கவிழ்ந்த நிலை காற்றழுத்த வெடிகுழல் மூலம் சுடுதல் போட்டியில் பல்காரியா நாட்டினை பிரதிநிதித்துவப்படுத்தி விளையாடியவர்.

## மேற்கோள்கள்

பகுப்பு:1933 பிறப்புகள்
பகுப்பு:குறி பார்த்துச் சுடுதல்
பகுப்பு:வாழும் மக்கள்
முருகப்பா குடும்பம்

**முருகப்பா குடும்பம்** (*Murugappa family*) என்பது இந்தியாவின் முருகப்பா குழுமம் என்ற பல் தொழில் நிறுவனத்தின் உரிமையாளர்கள் ஆவர். இவர்கள் நாட்டுக்கோட்டை செட்டியார் பிரிவைச் சேர்ந்தவர்கள். இவர்களின் குடும்ப நிறுவனமான முருகப்பா குழுமம் சைக்கிள், சர்க்கரை, உரம், உற்பத்தி என பல தொழில்களில் ஈடுபட்டுள்ளது. 2023 ஆம் ஆண்டு இந்த குடும்பத்தின் நிகரச் சொத்து மதிப்பு 7.3 பில்லியன் அமெரிக்க டாலர் ஆகும். 

முருகப்பா குரூப்பின் நிர்வாக இயக்குநர் எம். எம். முருகப்பன் ஏ. வெள்ளையன், முன்னாள் நிர்வாக இயக்குநர் மற்றும் முருகப்பா குடும்பத் தலைவர் எம். வி. சுப்பையா ஆகியோர் குறிப்பிடத்தக்கவர்கள் ஆவர்.

## மேற்கோள்கள்

பகுப்பு:இந்திய தொழிற் குழுமங்கள்
பகுப்பு:இந்திய கோடீசுவரர்கள்
பகுப்பு:முருகப்பா குடும்பம்
பகுப்பு:முருகப்பா குழுமம்
கிரீஸ் நிதி நெருக்கடி

ஐரோப்பிய யூனியன் நாடுகளில் ஒன்றான **கிரீஸ்** தற்பொழுது கடுமையான பொருளாதார நிதி நெருக்கடியில் சிக்கித்தவிக்கிறது. அமெரிக்காவின் நிதிச் சந்தைகளில் 2008 ஆம் ஆண்டில் ஏற்பட்ட நிதி நெருக்கடிக்குப் பிறகு **கிரீசில் நிதி நெருக்கடி** வெளிச்சத்துக்கு வந்தது. 2010 ஆம் ஆண்டில் கிரீஸ் பொருளாதார  நிலைமை  திவாலாகும் அளவுக்குச் சென்றது. அப்பொழுது  பன்னாட்டு நிதியம் முதலிய நிதி அமைப்புகள் பெரிய அளவில்  கிரீசுக்குக் கடன் வழங்கின. 2012 ஆம் ஆண்டும் கடன் அளித்தன. இப்பொழுது நெருக்கடிகள்
ஏற்பட்டதும் கிரீசுக்கு நிதிக்கடன்  வழங்கிய நிறுவனங்களான பன்னாட்டு நிதியம், ஐரோப்பிய நடுவண்  வங்கி, ஐரோப்பிய யூனியன் ஆகியன கடன் மீட்புத் திட்டம் என்னும் பெயரில்  சில நிபந்தனைகளை வலியுறுத்தின.

## கடன் மீட்புத் திட்டம்

கிரீசுக்கு கடன் உதவிகள் செய்த பன்னாட்டு நிதியம், ஐரோப்பிய நடுவண் வங்கி, ஐரோப்பிய யூனியன் ஆகியன கிரீசுக்கு சில நிபந்தனைகளை விதித்தன. கிரீசு அரசு கடும் சிக்கன நடவடிக்கைகளை மேற்கொள்ள வேண்டும் என்றும் வரிகளை உயர்த்த வேண்டும் என்றும் அரசின் வரவு செலவுத் திட்டங்களைக் குறைக்கவேண்டும் என்றும் வலியுறுத்தின. அரசின் நடைமுறைகளை சீர்திருத்தம் செய்தல் வேண்டும்; வரி ஏய்ப்புகளைத் தடுக்க வேண்டும். வணிகம், தொழில் பெருக  வழி வகை செய்ய வேண்டும் என்றும் வலியுறுத்தின.

இந்தச் சூழ்நிலையில் கிரீசில்  மக்கள் வாக்கெடுப்பு 2015 ஆம் ஆண்டு சூலை 5 ஆம் தேதியில் நடந்தது. நிபந்தனைகளை ஏற்கக் கூடாது என மக்கள் தீர்ப்பு வழங்கினர். மேற்குறிப்பிடப்பட்ட நிதி நிறுவனங்களின் நிதி உதவி கிடைக்காமல் போனால் கிரீசின் வங்கிகள் முடங்கிப் போகும் என்று அஞ்சப்படுகிறது. மேலும் 'யுரோ' வை  பொது நாணயமாகக் கொண்டிருக்கும் கிரீஸ் ஐரோப்பியக் கூட்டமைப்பிலிருந்து    விலக வாய்ப்புகள் ஏற்படலாம் என்றும் எதிர்பார்க்கப்படுகிறது.

## இந்தியா பாதிப்பு

கிரீசில் ஏற்பட்டுள்ள இந்தச்  சிக்கல்கள் இந்தியாவில் பெரிதாகப் பாதிப்புகள் ஏற்படுத்தாது; இருப்பினும் இந்தியாவின்  ஏற்றுமதிகள் குறையலாம் என்றும்  இந்தியப் பணமான ரூபாயின் மதிப்பு குறையலாம் என்றும் பங்குச் சந்தைகளில் ஏற்ற இறக்கம் இருக்கலாம் என்றும்  பொருளியல் வல்லுநர்கள் கருதுகிறார்கள்.  கிரீஸ் நாட்டு மக்கள் பன்னாட்டு நிதி நிறுவனங்களின் நிபந்தனைகளை ஏற்காமல் 'கூடாது' என்று   தீர்ப்பு வழங்கியது நல்லது என்று பால் குரக்மன் (Paul Krugman)என்னும் நோபல் பரிசு பெற்ற பொருளியல் அறிஞர் கருத்து சொல்லியிருப்பது இங்கு குறிப்பிடத்தக்கது.

பகுப்பு:உலகப் பொருளாதாரம்
பகுப்பு:கிரேக்க பொருளாதாரம்

## மேற்கோள்

http://www.thehindu.com/news/international/greece-says-no-in-bailout-referendum-what-happens-next/article7392551.ece

http://economictimes.indiatimes.com/news/international/business/a-primer-on-the-greek-crisis-and-its-possible-impact-on-india/articleshow/47957997.cms 

http://www.huffingtonpost.com/2015/07/06/paul-krugman-greek-referendum-vote-no-austerity_n_7735662.html?ir=India&adsSiteOverride=in
கொத்தகொண்டப்பள்ளி

**கொத்தகொண்டப்பள்ளி** (Kothagondapalli) என்பது  ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎.

## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
சுகாயெவ் நீக்கல் வினை

**சுகாயெவ்  நீக்கல் வினை** (*Chugaev elimination*) என்பது  ஆல்ககாலில் இருந்து தண்ணீர் மூலக்கூறை நீக்கி ஆல்க்கீன் தயாரிக்க உதவும் வேதி வினையாகும். இவ்வினையில் இடைநிலைச் சேர்மமாக சேந்தேட்டு உருவாகிறது. இலெவ் சுகாயெவ் என்ற உருசிய வேதியியலாளர்  கண்டுபிடித்த காரணத்தால் இவ்வினை இவரது பெயரால் அழைக்கப்படுகிறது.

வினையின் முதலாவது படிநிலையில் அல்காக்சைடு மற்றும் கார்பன் இருசல்பைடில் (CS2) இருந்து பொட்டாசியம் சேந்தேட்டு , அயோடோமீத்தேனுடன் இணைந்து உருவாகிறது. பின்னர் இது சேந்தேட்டாக உருத்திரிகிறது.

200 பாகை செல்சியசு வெப்பநிலையில் மூலக்கூறிடை நீக்கல் வினையின் விளைவாக ஆல்க்கீன் உருவாகிறது. 6 உறுப்பு வளைய நிலைமாற்ற நிலையில் ஐதரசன் அணு β- கார்பன் அணுவில் இருந்து கந்தகத்திற்கு நகர்கிறது. பக்க உடன்விளைபொருள் மேலும் சிதைவடைந்து கார்பனைல் சல்பைடு ஆகவும் மீத்தேனெத்தியால் ஆகவும் மாறுகிறது.

= மேற்கோள்கள் ==
*
*

## வெளியிணைப்புகள்
* Animation of the mechanism of the Chugaev elimination

பகுப்பு:நீக்கல் வினைகள்
பகுப்பு:பெயர் வினைகள்
பகுப்பு:ஒலிபீனேற்ற வினைகள்
மலரின் மாண்பு

**மலரின் மாண்பு** அனைத்தும் பெற்றிருக்கும் ஆசிரியரே நல்லாசிரியர் என்று நன்னூல் விளக்கிக் கூறுகிறது.

மங்கலப் பொருளாகவும் எச்செயலையும் அலங்கரிப்பதற்கு மிக இன்றியமையாததாகவும், மகிழ்ந்து எல்லோரும் மேலே சூட்டிக் கொள்ளக்கூடியதாகவும் மென்மைத் தன்மையுடையதாகவும் மலரும் நேரத்தில் முகம் விரிந்து மலர்வதாகவும் விளங்குவது மலரின் இயல்பாகும்.

மலரின் இவ்வியல்புகள் ஓர் ஆசிரியரிடமும் அமைந்திருக்க வேண்டும். ஆசிரியர் நற்செயலுக்கு உரியவராய் இருக்கவேண்டும், எல்லாச் செயல்களையும் சிறப்பிக்க அவர் இன்றியமையாதவராகவும், யாவரும் மகிழ்ந்து அவரைப் போற்றிடும் தன்மைகளை உடையவராகவும், பாடம் சொல்லும் காலத்தில் முகம் மலர்ந்து கற்பிக்கும் இயல்பு உடையவராகவும் இருக்கவேண்டும். மலரின் பண்புகள் அத்தனையும் தனக்குள் கொண்டிருப்பவரே நல்லாசிரியர் ஆவார்.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
மாரம்பட்டி

**மாரம்பட்டி** (Marampatti) என்பது  தமிழ்நாட்டின், கிருட்டிணகிரி மாவட்டம்  ஊத்தங்கரை வட்டத்தைச் சேர்ந்த ஒரு ஊராட்சியாகும். இவ்வூர் ஊத்தங்கரையில் இருந்து 6 கல் தொலைவில் உள்ளது.

## மக்கள் வகைப்பாடு
2001 ஆண்டைய இந்திய மக்கள்தொகை கணக்கெடுப்பின்படி, மாரம்பட்டியின் மக்கள் தொகை 1,012 ஆகும். இதில் ஆண்கள்  52%, பெண்கள் 48% உள்ளனர். சராசரி எழுத்தறிவு 52% ஆகும்.

தொலைபேசி குறியீடு :04341

## மாரம்பட்டியில் பள்ளி(கள்)
* ஊராட்சி நடுநிலைப்பள்ளி, மாரம்பட்டி.

## மாரம்பட்டி ஊராட்சிக்கு உட்பட்ட  4 ஊர்கள்
**ஊராட்சி சிற்றூர்கள்**:
* மாரம்பட்டி
* கானம்பட்டி
* நாப்பிராம்பட்டி 
* மல்லாம்பட்டி

## பாம்பாறு நீர்தேக்கம்
பாம்பாற்றுக்கு குறுக்கே கட்டப்பட்ட பாம்பாறு நீர்த்தேக்கம் மாரம்பட்டிக்கு அருகில்தான் உள்ளது. இதனால் இவூர் பசுமையாக அழகுடன் காணப்படுகிறது.

## பாம்பாறு நீர்தேக்க படக்காட்சிகள்


Image:Pambar Dam1.JPG|
Image:Pambar Dam2.JPG|
Image:Pambar Dam3.JPG|
Image:Pambar Dam4.JPG|
Image:Pambar Dam5.JPG|
Image:Pambar Dam6.JPG|
Image:Pambar Dam7.JPG|
Image:Pambar Dam8.JPG|


## மேற்றோள்

2. http://bp1.blogger.com/_oJ22GUE1ZNg/R9ux-ZfLB2I/AAAAAAAAAAM/dWyP5ZXlBt8/s1600-h/map.jpg

3. http://picasaweb.google.com/sekarc1984/MyNativePlace?feat=directlink 

பகுப்பு:கிருஷ்ணகிரி மாவட்டத்திலுள்ள கிராமங்கள்
உயிரீற்றுப் புணரியல் (நன்னூல்)

பவணந்தி முனிவர் எழுதிய நன்னூலின் எழுத்ததிகாரத்தின் ஐந்து இயல்களில் **மூன்றாவது** இயல் **உயிரீற்றுப் புணரியல்** ஆகும். இதில் மொத்தம் 53 நூற்பாக்கள் (151-203) உள்ளன.

## கூறுகள்
கீழுள்ள தலைப்புகளில் புணர்ச்சி மற்றும் அதற்குரிய விதிகள் நன்னூலின் உயிரீற்றுப் புணரியலில் தரப்பட்டுள்ளன.

*புணர்ச்சி (151-157 - ஏழு நூற்பாக்கள்)
*பொதுப்புணர்ச்சி (158-161 -நான்கு நூற்பாக்கள்)
*உயிரீற்றுச் சிறப்புப் புணர்ச்சி (162-164 -மூன்று நூற்பாக்கள்)
*உயிரீற்று முன் வல்லினம் (165, 166 -இரண்டு நூற்பாக்கள்) 
*அகர வீற்றுச் சிறப்புவிதி (167-170 -நான்கு நூற்பாக்கள்)
*ஆகார வீற்றுச் சிறப்புவிதி (171, 172 -இரண்டு நூற்பாக்கள்)
*இகர வீற்றுச் சிறப்புவிதி (173-175 -மூன்று நூற்பாக்கள்)
*இகர ஐகார வீற்றுச் சிறப்புவிதி (176 -ஒரு நூற்பா)
*ஈகார வீற்றுச் சிறப்புவிதி (177, 178 -இரு நூற்பாக்கள்)
*முற்றுகர வீற்றுச் சிறப்புவிதி (179, 180 -இரு நூற்பாக்கள்)
*குற்றுகர வீற்றுச் சிறப்புவிதி (181-199 -19 நூற்பாக்கள்)
*ஊகார வீற்றுச் சிறப்புவிதி (200 -ஒரு நூற்பா)
*ஏகார வீற்றுச் சிறப்புவிதி (201 -ஒரு நூற்பா)
*ஐகார வீற்றுச் சிறப்புவிதி (202, 203 -இரு நூற்பாக்கள்)
 
## மேற்கோள்கள்

*உயிரீற்றுப் புணரியல்

## வெளியிணைப்புகள்
*நன்னூல் (மூலம்)-உயிரீற்றுப் புணரியல்
*எழுத்து இயல்

பகுப்பு:நன்னூல்
பகுப்பு:தமிழ் இலக்கணம்
பகுப்பு:புணர்ச்சி (இலக்கணம்)
இலெவ் சுகாயெவ்

**இலெவ் அலெக்சாந்திரோவிச் சுகாயெவ்** (*Lev Aleksandrovich Chugaev*, 16 அக்டோபர் 1873 – 26 செப்டம்பர் 1922) உருசிய நாட்டைச் சேர்ந்த ஒரு வேதியியலாளர் ஆவார். மெண்டலீவுக்கு அடுத்து செயிண்ட் பீட்டர்சுபெர்க் பல்கலைக்கழகத்தின் வேதியியல் பேராசியராகப் பணியாற்றியது இவரது வாழ்வின் மிகச்சிறந்த  பணியாகும். கனிம வேதியியல், குறிப்பாக அப்பிரிவில் பிளாட்டினம் தொகுதி அணைவுச் சேர்மங்கள் மற்றும் கரிம வேதியியல் பிரிவுகளில் இவர் ஆர்வமுடையவராக இருந்தார்.. இவர் லியோ அலெக்சாண்ட்ரோவிக் திசுகாயெஃப் அல்லது திசுகாயெவ் என்றும் அழைக்கப்படுகிறார்.

## ஒருங்கிணைவு வேதியியல் பங்களிப்பு
இருமெத்தில்கிளையாக்சைம் என்ற சேர்மம், நிக்கல்(II) அயனிகளுடன் சேர்ந்து செஞ்சிவப்பு நிறத்திண்மமாக மாறுகிறது என்று சுகாயெவ் கண்டறிந்தார். இவ்வினையே உலோகங்களைக் கண்டறிவதற்கான முதல் சிற்றிடஆய்வாகும். ஆல்பிரட் வெர்னரின் விதிகளையொட்டி இவர் பிளாட்டினம் தொடர்பு வேதியியலுக்காக பல்வேறு வகையான பங்களிப்புகளை அளித்துள்ளார். குளோரோபெண்டமின்பிளாட்டினம்(IV) அயனியை பகுதிப்பொருளாகக் கொண்டுள்ள [Pt(NH3)5Cl]Cl3 உப்பானது சுகாயெவ் உப்பு என்றழைக்கப்படுகிறது. இவருடைய ஆய்வகத்தில் தயாரிக்கப்பட்ட பிற அணைவுச் சேர்மங்கள் [Pt(SEt2)4][PtCl4], [Pt(NH3)5OH]Cl3, [Os(SC(NH2)2)6Cl3.H2O என்பனவாகும்.
 
ஐதரசீன் சேர்மத்தின் அணைவுச் சேர்மங்களைக் குறித்தும் சுகாயெவ் ஆய்வுகள் மேற்கொண்டார். சுகாயெவ் உப்பு என்றழைக்கப்படும் அணைவு உப்பு பிளாட்டினம்(II) உப்புகள் மீத்தைல் ஐசோசயனைடு மற்றும் ஐதரசீனுடன் வினைபுரிவதால் உண்டாகின்றன. . பல ஆண்டுகளுக்குப் பிறகு இந்தச் சேர்மங்கள் கார்பீன் அணைவுச் சேர்மங்கள் எனக் கூறப்பட்டன. அநேகமாக முதல் உலோக கார்பீன் அணைவுச் சேர்மம் இதுவாகக்கூட இருக்கலாம்.

## கரிமவேதியியல் பங்களிப்புகள்
ஒற்றை டெர்ப்பீன், துசீன் ஆகியவை தொடர்பான ஆய்வின் போது சுகாயெவ் நீக்கல் வினையை இவர் கண்டறிந்தார்.

## மேற்கோள்கள்

பகுப்பு:1873 பிறப்புகள்
பகுப்பு:1922 இறப்புகள்
பகுப்பு:உருசியக் கண்டுபிடிப்பாளர்கள்
பகுப்பு:உருசிய உயிர்வேதியியலாளர்கள்
பகுப்பு:உருசிய வேதியியலாளர்கள்
நிலத்தின் மாண்பு

**நிலத்தின் மாண்பு** என்று நன்னூல் நிலத்தின் நற்பண்புகளைக் கூறி அவையாவும் ஒரு நல்ல ஆசிரியருக்கும் இருக்க வேண்டும் என்கிறது.  

பிறரால் முழுமையாகத் தெரிந்து கொள்ள முடியாத அளவிற்கு மிகவிரிந்த உருவப்பரப்பும், வலிமையும், பொறுமையும், தக்க பருவத்தில் மேற்கொள்ளப்படும் முயற்சியின் அளவுக்கு ஏற்பப் பயன் தரும் குணமும் ஆகியவை அனைத்தும் நிலத்தின் மாண்புகளாகும். 

பிறரால் முழுமையாகத் தெரிந்து கொள்ள முடியாத அளவிற்கு கல்விப் பெருமையும், தன்மேல் விழுந்த பொருள்களைக் கலங்காமல் வலிமையாகத் தாங்கும் நிலம்போலத் தன்னை நெருங்கிவந்தவரால் கலங்காத அளவு மனத்திண்மையும், தீங்கிழைத்தவருக்கும் நன்மையே செய்யும் நிலம்போல் மாணாக்கர் தீங்கிழைத்தாலும் பொறுமை காத்து நன்மை செய்யும் மனப்பாங்கும், மாணாக்கரின் அறிவு, உழைப்பு ஆகியவற்றிற்கு ஏற்ப அவர்களுக்குப் பயன் தருதலும் ஆகிய நற்குணங்கள் நிரம்பியவரே நல்லாசிரியர் எனப்படுவார்.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
தமிழ்ச் சுவடியியல்

**தமிழ்ச் சுவடியியல்** என்பது தமிழ் சுவடிகளின் உள்ளடக்கத்தை, உருவாக்கத்தை, பராமரிப்பை, வரலாற்றை ஆயும் இயல் ஆகும்.  தமிழ்ச் சுவடிகளைக் கண்டுபிடித்தல், பட்டியலிடுதல், பேணுதல், வாசித்தல், விளக்குதல், மொழிபெயர்த்தல் உட்பட்ட செயற்பாடுகள் இத்துறையில் அடங்கும்.  இது தமிழ் தொல்லியல் துறையின் ஒரு துணைப் பிரிவாகும்.  தமிழ்ப் பல்கலைக்கழகம், உலகத் தமிழாராய்ச்சி நிறுவனம், ஆசியவியல் நிறுவனம் ஆகியன தமிழ்ச் சுவடியியல் தொடர்பான கல்வியினை வழங்குகின்றன.

## மேலும் பார்க்க
* எழுத்தோலை

பகுப்பு:தமிழ்ச் சுவடியியல்
பகுப்பு:சுவடியியல்
சிட்டி யூனியன் வங்கி

**சிட்டி யூனியன் வங்கி** (*City Union Bank*) இந்தியாவில் செயற்பட்டுவரும் தனியார் துறை வைப்பகம் ஆகும். **கும்பகோணம் வங்கி வரையறுக்கப்பட்டது**, என்று ஆரம்பத்தில் அழைக்கப்பட்ட இவ்வங்கி 1904 அக்டோபர் 31 அன்று தொடங்கப்பட்டது. இது தமிழ்நாட்டின் தஞ்சாவூர் மாவட்டத்தில் ஒரு வட்டார வைப்பகமாகத் தொடங்கப்பட்டது. இவ்வங்கி தற்போது இந்தியா முழுவதும் கணிணிமயமாக்கப்பட்ட 426 கிளைகளுடன் செயற்பட்டு வருகிறது.

2006 திசம்பர் மாதத்தில் இதன் 10 விழுக்காட்டினை லார்சன் அன்ட் டூப்ரோ நிறுவனம் வாங்கியது.

## மேற்கோள்கள்

## வெளி இணைப்புகள்
* Official website of City Union Bank 
* OnlineCub.net 

பகுப்பு:இந்திய வங்கிகள்
விரஜபூமி

**விரஜபூமி** (Braj) (இந்தி/பிராஜ்: ब्रज) (*Brij* or *Brajbhoomi*), துவாரகை நகரத்தை உருவாக்கும் முன்,  ஸ்ரீகிருஷ்ணர் யாதவர்களுடன் பிறந்து வாழ்ந்த பகுதிகளான (இந்தியாவின் தற்கால உத்தரப் பிரதேசம் மாநிலப் பகுதிகள்) மதுரா, பிருந்தாவனம், கோகுலம், ஆயர்பாடி,  பர்சானா, நந்தகோன், ஆக்ரா, இட்டாவா, மெயின்புரி, பெரொசாபாத், ஏட்டா, ராஜஸ்தான் மாநிலத்தின் பரத்பூர், காஸ்கஞ்ச், தோல்பூர்  ஆகிய பகுதிகளைக் கொண்டதாகும். விரஜ பூமியில் மக்கள் பேசிய மொழி *[[பிராஜ் பாஷா|விரஜ மொழி]]* என்றும் அழைக்கப்படுகிறது.
பிராச் மொழி
## சொற்பிறப்பியல்
*விரஜ்* எனும் சமசுகிருத சொல்லிற்கு இடையர்கள் ஆடு, மாடுகளை மேய்க்க விடும் மேய்ச்சல் நிலம் எனப்பொருள்T 

## மேலும் படிக்க
*Rupert Snell, *The Hindi Classical Tradition: A Braj Bhasa Reader.*  Includes grammar, readings and translations, and a good glossary.

## மேற்கோள்கள்

## வெளி இணைப்புகள்
*Brajdiscovery.org 
*http://www.up-tourism.com/destination/braj/braj_bhoomi.htm
*http://www.tourism-of-india.com/brajbhoomi.html
*Braj Chaurasi Kos Yatra explained in detail
*The Braj Foundation

பகுப்பு:மகாபாரத நிகழிடங்கள்
பகுப்பு:உத்தரப் பிரதேசப் புவியியல்
டஷி நுங்ஷி மாலிக்

**டஷி மற்றும் நுங்ஷி மாலிக்** (Tashi and Nungshi Malik) ஆகியோர் உலகின் ஏழு கொடுமுடிகளில் ஏறி சாதனை புரிந்த முதலாவது இரட்டையர், சகோதரர்கள் என்ற சாதனையைப் படைத்த இந்தியப் பெண்கள் ஆவர். இவர்கள் அரியானா மாநிலத்தை சார்ந்தவர்கள். இச்சாதனைகளுக்காக  *சாகசக்காரர்களுக்கான கிராண்ட்ஸ்லாம்*  என்கிற விருதினை வென்றுள்ளனர். கின்னஸ் உலக சாதனைகள் 60-வது பதிப்பில்  *டஷி - நுங்ஷி மாலிக்*  சகோதரிகளின் சாதனை இடம் பெற்றுள்ளது.

## வாழ்க்கையும் பணியும்

அரியானா மாநிலத்தில் அன்வாலி என்ற கிராமத்தில் இளைப்பாறிய இந்திய இராணுவ அதிகாரி கேணல் விரேந்திர சிங் மாலிக் என்பவருக்கு பிறந்த மாலிக் இரட்டையர் உத்தராஞ்சல் மாநிலம், தேராதூன் நகரில் வாழ்ந்து வருகின்றனர்.

## தொட்ட சிகரங்கள்
# ஆப்பிரிக்கா கண்டத்தின் கிளிமஞ்சாரோ சிகரம். 
# ஐரோப்பா கண்டத்தின் எல்ப்ரஸ் சிகரம்.
# தென் அமெரிக்கா கண்டத்தின் அக்கோன்காகுவா சிகரம்
# ஓசியானியாவின் கார்ஸ்டென்சஸ் மலைச்சிகரம்
# வட அமெரிக்கா கண்டத்தின் மெக்கின்லே சிகரம்
# அண்டார்டிகா கண்டத்தின் வின்சன் மாசிப் மலைச்சிகரம்.
# ஆசியா கண்டத்தின் எவரெஸ்ட் சிகரம்

## இதனையும் காண்க
* மல்லி மஸ்தான் பாபு
* குலாம் ரசூல் கல்வான்
* மாலவத் பூர்ணா
* டஷி நுங்ஷி மாலிக்

## மேற்கோள்கள்


பகுப்பு:1991 பிறப்புகள்
பகுப்பு:இந்தியப் பெண் சாதனையாளர்கள்
பகுப்பு:எவரெஸ்ட் மலையேறியோர்
பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
பகுப்பு:அரியானா நபர்கள்
பகுப்பு:இந்திய மலையேற்ற வீரர்கள்
தாலியம்(I) ஆக்சைடு

**தாலியம்(I) ஆக்சைடு** (*Thallium(I) oxide*) என்பது தாலியம் மற்றும் ஆக்சிசன் இணைந்து உருவாகும் ஒரு கனிமச் சேர்மமாகும். இதனுடைய மூலக்கூற்று வாய்ப்பாடு Tl2O ஆகும். இச்சேர்மத்தில் தாலியம் +1 என்ற ஆக்சிசனேற்ற நிலையில் காணப்படுகிறது. கருப்பு நிறத்தில் காணப்படும் இச்சேர்மம் நீரில் கரையும் பொழுது அடிப்படை மஞ்சள் நிறத்தில் தாலியம்(I) ஐதராக்சைடு (TlOH) கரைசலைத் தருகிறது. திண்ம தாலியம் ஐதராக்சைடு அல்லது தாலியம் கார்பனேட்டை (Tl2CO3) காற்று இல்லாமல் சூடாக்கும் போது தாலியம் ஐதராக்சைடு கரைசல் உண்டாகிறது. சிறப்பு ஒளிவிலகல் எண் கொண்ட கண்ணாடிகள் தயாரிக்க தாலியம் ஆக்சைடு உதவுகிறது. உயர்வெப்பநிலை மீக்கடத்திகளில் தாலியம் ஆக்சைடு பகுதிப்பொருளாக உள்ளது. மேலும் இது அமிலங்களுடன் வினைபுரிந்து தாலியம்(I) உப்புகளை உருவாக்குகிறது.

Tl2O திண்ம நிலையில் எதிர் காட்மியம் அயோடைடு கட்டமைப்பை ஏற்கிறது. இவ்வழியில், Tl(I) மையங்கள் பட்டைக்கூம்பு வடிவிலும் ஆக்சைடு மையங்கள் எண்முக மூலக்கூறு வடிவத்திலும் காணப்படுகின்றன. 

மற்ற தாலியம் சேர்மங்களைப் போலவே தாலியம்(I) ஆக்சைடும் அதிக நச்சுத்தன்மை மிக்க சேர்மமாகும்.

## மேற்கோள்கள்

## வெளி இணைப்புகள்
* U.S. Geological Survey – Thallium
* Extract from The Columbia Encyclopedia

பகுப்பு:தாலியம்(I)  சேர்மங்கள்
பகுப்பு:ஆக்சைடுகள்
தாலியம் அசைடு

**தாலியம் அசைடு** (Thallium azide) என்பது  தாலியம் மற்றும் நைட்ரசன் ஆகியவை இணைந்து உருவாகும் ஒரு கனிமச் சேர்மமாகும். இதனுடைய மூலக்கூற்று வாய்ப்பாடு TlN3 ஆகும். இது மஞ்சள் கலந்த பழுப்பு நிற படிகங்களாகக் காணப்படுகிறது. இச்சேர்மம் தண்ணீரில் குறைந்த அளவே கரைகிறது. ஈய அசைடு போல இது காணப்பட்டாலும் உராய்வு மற்றும் அதிர்ச்சி ஆகியவற்றால் இது பாதிக்கப்படுவதில்லை. தீப்பொறி அல்லது சுவாலையால் தூண்டி இதை எளிதாக வெடிக்கச் செய்யவியலும். அலோக கொள்கலன்களில் உலர்ந்த நிலையில் இதைப் பத்திரமாக பாதுகாக்க முடியும்.

## தயாரிப்பு

தாலியம்(I)சல்பேட்டை தண்ணீரில் கரைத்து அதனுடன் சோடியம் அசைடு கரைசலைச் சேர்த்தால் தாலியம் அசைடு வீழ்படிவாகிக் கிடைக்கிறது. குளிரூட்டியில் உறைய வைப்பதன் மூலமாக இதன் உற்பத்தியை மேலும் அதிகரிக்கவும் முடியும்.

## பாதுகாப்பு நடவடிக்கை

தாலியம் சேர்மங்கள் அனைத்தும் நச்சுத்தன்மை உள்ளவையாகும். எனவே அவற்றை எச்சரிக்கையுடன் கையாள வேண்டும். தாலியம் துகள், அல்லது ஆவியை சுவாசிப்பதை தவிர்க்க வேண்டும்.

## மேற்கோள்கள்

பகுப்பு:தாலியம்(I)  சேர்மங்கள்
பகுப்பு:அசைடுகள்
தாலியம்(III) நைட்ரேட்டு

**தாலியம்(III) நைட்ரேட்டு** *(Thallium(III) nitrate)* என்பது  தாலியம், நைட்ரசன் மற்றும் ஆக்சிசன் ஆகியவை இணைந்து உருவாகும் ஒரு கனிமச் சேர்மமாகும். இதனுடைய மூலக்கூற்று வாய்ப்பாடு Tl(NO3)3.ஆகும் . இது **தாலிக் நைட்ரேட்டு** என்றும் அழைக்கப்படுகிறது. நிறமற்ற இச்சேர்மம உயர்நச்சுத் தன்மை வாய்ந்த ஒரு திண்மம் ஆகும். பொதுவாக இது மூவைதரேட்டாகவே காணப்படும். இதனுடைய பகுதிப்பொருட்களான தாலியம் அயனி மற்றும் நைட்ரேட்டு அயனி இரண்டும் வலுவான ஆக்சிசனேற்றிகளாகும். தோலின் மீது பட்டால் மிகவும் அதிகமான பாதிப்பை உண்டாக்கும் தன்மை கொண்டதாக உள்ளது. தாலிக் நைட்ரேட்டு சிதைவடையும்போது நைட்ரசனின் ஆக்சைடுகளைத் தருகிறது. தண்ணீருடன் சேரும் பொழுது இச்சேர்மம் சிதைவடைகிறது. வலிமையான ஒடுக்கிகளுடன் இது முரண்பாடுகளைக் கொண்டுள்ளது. மெத்தாக்சில் பீனாலை குயினோன் அசிட்டால்களாகவும், ஆல்க்கீன்களை அசிட்டால்களாகவும், வளைய ஆல்கீன்களை வளையம் சுருங்கிய ஆல்டிகைடுகளாகவும் மாற்றுகிறது.

## மேற்கோள்கள்


பகுப்பு:நைட்ரேட்டுகள்
பகுப்பு:தாலியம்(III) சேர்மங்கள்
பகுப்பு:ஆக்சிசனேற்றிகள்
நூல் மாண்பு

**நூல் மாண்பு** என்று நூலின் சிறப்பை விளக்க நூலை உவமையாக்கி நன்னூல் விளக்குகிறது.

மரவேலை செய்யும் தச்சர் மரத்தின் கோணலைத் தீர்க்க சாயத்தில் தோய்த்த நூல் கயிற்றைப் பயன்படுத்துவர். சாயத்தில் தோய்த்த அந்நூலை மரத்தின் இரு நுனியிலும் இருமுனைகள் பொருந்தத் தட்டிவிட்டால் சாயம் மரத்தின் மேடான பகுதிகளில் மட்டும் படியும். பள்ளமான பகுதிகளில் படியாது.  கோணலை எளிமையாகச் செதுக்கி இழைத்துச் சமப்படுத்தி விடுவார்கள். இச்சாய நூல் மரத்தின் கோணலை நீக்க உதவுவது போலக் கல்விக்கு உதவும் நூலும் மக்களுடைய மனத்தின் கோணலைத் தீர்க்க உதவவேண்டும். அவ்வாறு இயற்றப்பட்ட நூலையே நூல் எனலாம்

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
ராவ் சாகிப்

**ராவ் சாகிப்** அல்லது **ராய் சாகிப்** (*Rao Sahib*  அல்லது  *Roy Sahib*) என்ற விருது, சமுதாயப் பணியில் தலைமைப் பாங்குடன் பணியாற்றிய இந்தியர்களை கௌரவிக்கும் வகையில் பிரித்தானிய இந்தியப் பேரரசு காலத்தில் பதக்கத்துடன் வழங்கப்பட்ட விருதாகும். *சாகிப்* என்ற வடமொழி சொல்லிற்கு *தலைவர்* என்று பொருள்.

*ராய் சாகிப்* என்ற விருது வடஇந்தியர்களுக்கும், *ராவ் சாகிப்* என்ற விருது தென்னிந்தியர்களுக்கும் வழங்கப்பட்டது. 

இந்திய விடுதலைக்குப் பின்னர் இது போன்ற விருதுகள் வழங்கப்படுவதை இந்திய அரசு நிறுத்திவிட்டது.

## விருது வாங்கியவர்களில் சிலர்
*ராவ் சாகிப் வை.பு. வையாபுரி அம்பலம்
*ராவ் சாகிப் சி. ஆர். கிருஷ்ணசாமி
* ராவ் சாகிப் ராமாச்சாரி கே. வி
* ராவ் சாகிப் ந. சிவராஜ்
* ராவ் சாகிப் கு. கோதண்டபாணி பிள்ளை
* ராவ் சாகிப் ஏ. ஒய். எஸ். பரிசுத்த நாடார், தஞ்சாவூர்
*ராவ் சாகிப் பெ. சி. சிதம்பர நாடார்
*ராவ் சாகிப் (1926)இரட்டைமலை சீனிவாசன்

## இதனையும் காண்க
* தேசபந்து
* ராவ் பகதூர்
* திவான் பகதூர்

## மேற்கோள்கள்

*Image of Indian Title Badge, George V, first variety, 3rd class, Rai Sahib

பகுப்பு:பரிசுகளும் விருதுகளும்
பகுப்பு:பிரித்தானிய இந்தியா
இறந்தோர் நாள்

**இறந்தோர் நாள்** (*Day of the Dead*, எசுப்பானியம்: *Día de Muertos*) மெக்சிக்கோ நாடு முழுவதும் கொண்டாடப்படும் ஒரு திருநாள். மூன்று நாட்கள் நீடிக்கும் இத்திருநாள் குறிப்பாக நடு மற்றும் தென் மெக்சிகோ பகுதிகளில் கொண்டாடப்படுகிறது. அந்நாட்டில் அரசு விடுமுறைகளான இந்நாட்களில் மக்கள் தங்கள் உறவினருடன் ஒன்று கூடி தங்கள் குடும்பங்களில் மாண்டவரை நினைவுகூருவர். 

பதினாறாம் நூற்றாண்டில் எசுப்பானிய காலனியாக்கத்துக்கு முன்னர் இந்நாள் கோடைக்காலத்தின் துவக்கத்தில் கொண்டாடப்பட்டது. எசுப்பானியர் வருகைக்குப்பின் கத்தோலிக்கம் மெக்சிக்கோவில் பரவியது. அதன் பின் இந்நாள் அக்டோபர் 31, நவம்பர் 1, மற்றும் நவம்பர் 2 ஆம் நாட்களில் கொண்டாடப்படலாயிற்று. இந்நாளில் இறந்தோருக்கெனத் தனியாக பூசை மேடைகள் கட்டி அவற்றில் சர்க்கரையால் ஆன மண்டையோடுகள், மரிகோல்ட் மலர்கள், இறந்தவர்களுக்குப் பிடித்த உணவுகள், பானங்கள் ஆகியவற்றைப் படைப்பது மரபு. இப்படையல்களை எடுத்துக் கொண்டு இறந்தவர்களின் கல்லறைக்கும் மக்கள் செல்வர். இறந்தவர்கள் பயன்படுத்திய பொருட்களையும் கல்லறைகளில் விட்டுச் செல்வர். 

## மேற்கோள்கள்

பகுப்பு:மெக்சிக்கோவின் சிறப்பு நாட்கள்
பகுப்பு:அக்டோபர் சிறப்பு நாட்கள்
பகுப்பு:நவம்பர் சிறப்பு நாட்கள்
கரூர் வைசியா வங்கி

**கரூர் வைசியா வங்கி** இந்தியாவில் செயல்பட்டுவரும் தனியார்த் துறையைச் சார்ந்த வங்கியாகும். இது தமிழகத்தின் கரூரை தலைமையிடமாகக் கொண்டு இயங்கி வருகிறது. இவ்வங்கி 1916-ஆம் ஆண்டில் எம். ஏ. வெங்கட்ராம செட்டியார் மற்றும் ஆதி கிருஷ்ண செட்டியார் ஆகியோரால் தொடங்கப்பட்டது. இதர இந்திய தனியார் வங்கிகளைப் போலவே இவ்வங்கியும் பல்வேறு வங்கிச்சேவைகளையும் இணைய வங்கிச் சேவை, மற்றும் மொபைல் வங்கிச் சேவை  உள்ளிட்ட தொழில்நுட்ப  சேவைகளையும் தனது வாடிக்கையாளர்களுக்கு வழங்கி வருகிறது. 20122 மார்ச் 31 அன்றைய நிலவரப்படி இவ்வங்கிக்கு 789 வங்கி  கிளைகளும், 2223 ஏடிஎம் எனப்படும் தானியங்கி பணவழங்கி மற்றும் பணம் செலுத்தும் இயந்திரங்களும் செயல்படுகின்றன. 105 ஆண்டுகளுக்கும் மேலாக லாபமீட்டி வரும் சிறந்த வங்கியாக திகழ்ந்து வருகிறது.

## மேற்கோள்கள்

பகுப்பு:இந்திய வங்கிகள்
தனலட்சுமி வங்கி

**தனலட்சுமி வங்கி லிமிடெட்** (, ) இந்தியாவில் செயல்பட்டுவரும் மிகப்பழமையான தனியார்த் துறை வங்கியாகும். இது இந்தியாவின் கேரள மாநிலத்தின். திரிச்சூரை தலைமையிடமாகக் கொண்டு செயல்படுகிறது.

## வரலாறு
தனலட்சுமி வங்கி லிமிடெட் இந்திய ரூபாய் 11,000 மூலதனம் மற்றும் 7 ஊழியர்களுடன் கேரளாவின் திரிச்சூரில்  1927 நவம்பர் 14 அன்று தொடங்கப்பட்டது. 1977ஆவது ஆண்டில் இது பட்டியலிடப்பட்ட வணிக வங்கியாக மாற்றம் பெற்றது. தற்போது 280 கிளைகள் மற்றும் 396 தானியங்கி பணவழங்கி எனப்படும் தாவருவிகளுடன், இந்தியாவின் கேரளா, தமிழ்நாடு, கர்நாடகா, ஆந்திரப் பிரதேசம், தெலுங்கானா, மகாராஷ்டிரா, குஜராத், தில்லி, மேற்கு வங்காளம், மத்தியப் பிரதேசம், பஞ்சாப், உத்தரப் பிரதேசம், ராஜஸ்தான், சண்டிகர், கோவா, மற்றும் ஹரியானா ஆகிய மாநிலங்களில் செயல்பட்டு வருகிறது.

## பெயர் மாற்றம்
தனலட்சுமி வங்கி, 2010 ஆகஸ்டு 10 முதல் தனது பெயரை **தன்லட்சுமி வங்கி** என மாற்றிக் கொண்டது.

## மேற்கோள்கள்

பகுப்பு:இந்திய வங்கிகள்
பகுப்பு:இந்திய தனியார்த் துறை வங்கிகள்